1. **O le Atua ma Mose:**
	* **Feiloai ma le Atua i le fale’ie (Esoto 33:7-11)**
		+ Sa feiloai Mose ma le Atua i le falefetafai, na ia talanoa atu ai faafesagai ma Ia (Esoto 33:7-11).
		+ O se mea e faamanino: O lea faaupuga “faafesaga’i” e le’o faatatau e faapea na la fevā’aia’i i le tino, ae nai lo lea, sa felata’i le la talatalanoaga (e ui lava e lei vaai lava Mose i fofoga o le Atua). Na’o Lona siufofoga lava ma faatusa vaaia.
		+ O le sootaga i le va o le Atua ma Mose na faasolosolo lava ina faatupula’ia
		+ Na avea Mose ma se auauna faamaoni a le Atua (Eperu 3:5), o se moli e le matineia i le pogisa, ma o se perofeta faatuatuaina ma lē fefe e talanoa atu i le Atua i ni manaoga mo le nuu, e alofa ma faamaoni.
	* **Ia iloa atili le Atua (Esoto 33:12-17)**
		+ Ina ua ta’u atu e le Atua ia Mose o le a Ia le o faatasi ma le nuu i Kanana (Esoto 33:1-3), ona talatalanoa ai lea o Mose ma le Atua (Esoto 33:12-17):
			1. **Atua**: O oe o La’u uo ma ua ia te oe Lo’u fiafia
			2. **Mose**: Afai e moni, ia E a’oa’o mai ia te a’u Ou ala, ina ia ou iloa ai Oe
			3. **Atua**: Ou te faatasi lava ma oe, ma o le a Ou avatua ia te oe le malologa
			4. **Mose**: Pe afai E te le afio faatasi ma i matou, aua le aveina a’e i matou i le mea nei
			5. **Mose**: Pe afai E te le afio faatasi ma i matou, o le a faapefea ona matou iloa ua ia tei matou Lou fiafia?
			6. **Atua**: Ua lelei, O le a Ou faia le mea ua e ole mai ai, ona ua ia te oe Lo’u fiafia ma Ou te manatu ia te oe o La’u uo.
		+ Na faaalu e Mose aso e 40 e faatasi ai ma le Atua, na tuuina atu i ai o Poloaiga e Sefulu ma faatonuga mo le fausiaina o le falefetafai. O lenei ua toe i ai foi o ia i luma o le Atua, e faatoga atu mo le nuu. E foliga mai na te iloa lelei le Atua, ona e masani lelei lana talanoa atu ia te Ia. O le a la se uiga na manaomia ai lona iloa o Ia? (Esoto 33:13)? O le a foi se uiga e manaomia ai ona tatou iloa o Ia?
2. **O le mamalu o le Atua:**
	* **O se manaoga ia iloa le mamalu o le Atua: (Esoto 33:18-23)**
		+ Na ole atu Mose: Faaali mai ia te a’u Lou mamalu (Esoto 33:18); Tali le Atua: Ou te faaui atu Lo’u lelei uma i ou luma (Esoto 33:19); O le mea na faaali atu e le Atua ia te ia, o Lana amio lea (Esoto 34:6-7) => O le mamalu o le Atua o Lona agalelei lea, o Lana amio foi lea
		+ Na faaopopo mai Elena Uaita e uiga i le mamalu o le Atua e aofia ai le faamalosia o Lana fanau; opogi mai tagata agasala ua salamo; ma saunia mea uma e tatau ai mo lo latou suiga ma se faafouina
		+ O lea la, o lo tatou “mamalu” e ao ona atagia mai ai le mamalu o le Atua i o tatou olaga (2Korinito 1:12; 3:18).
		+ Pe a tatou vaai atu i le Satauro, ua i a’i tatou le faaaliga silisili o le mamalu o le Atua, o Lona agalelei, ma Lana amio lea.
	* **O le faaaliga o le mamalu o le Atua (Esoto 34:1-28)**
		+ Na faaali e le Atua ia Mose Lona mamalu i le lona faafitu o taimi na ia alu a’e ai i le Mauga o Sinai. O a taimi, ae o le a foi se mafuaaga na faaali atu ai e Mose ia lava i luma o le Atua?
		+ O le faaaliga o le mamalu o le Atua na faamaonia o se faalauiloaina a le tagata lava ia o amio a le Atua (Esoto 34:6-7). O lenei vaaiga o le alofa o le Atua, na ifo atu ai Mose (Esoto 34:8; 1Ioane 4:19). Mulimuli ane, na toe faamautuina e le Atua Lana feagaiga ma Isaraelu ma faamagalo le mea na tupu e uiga i le tamai povi auro.
	* **O le taunuuga o le vaai atu i le mamalu o le Atua (Esoto 34:29-35)**
		+ Na talanoa Mose ma le Atua “faafesaga’i” i le tele o taimi muamua, ma seia oo mai i lena taimi, e lei pupula lava ona fofoga faapea. O le a se mea na suia i lea taimi? Na matauina le tumau pea o lea suiga mo se taimi umi (Esoto 34:34-35).
		+ O lea ua sili atu ona iloa e Mose o le Atua. Ua faafualoa la la’ua faiga-uo. Ua ia manatunatu i le mamalu o le Atua, ma na liua ai o ia e ala i lea lava mamalu.
		+ I le toe ta’ua o lenei mea na tupu, o loo valaaulia ai i tatou e Paulo ia faaa’oa’o ia Mose ma ia manatunatu i le mamalu o le Atua ia liua ai e faapei o ia (2Korinito 3:12-18).
		+ O Mose o se faaa’oa’oga e faaalia ai le mea e mafai e le Atua ona faia mo i tatou, pe a tatou faatagaina o Ia e liua o tatou amio ma faia i tatou i Lona faatusa paia